open-index/open-wikipedia-markdown huggingface dataset:
Ennyanja Opeta

**Ennyanja Opeta,** y'ennyanja mu Uganda eriko entobazi enene.

Entobazi zino ziri mu bukiika kkono obw'ekifo kya Pian Upe webakuumira ebisolo by'omunsiiko nga kiyamba ebisolo by'omunsino okububuddamya mu biseera by'ekyeeya eri ebisolo, nga kuno kwekuli n'ente ezetolodde nga zino zibeera zaba Karamoja n'abantu ba Pokoto.

## Entambula y'amazze gaayo
Ennyanja Opeta esinga kufuna amazzi okuva mu nkuba evva ku Lusozi Elgon, era nga egayiwa mu Nnyanja Kyoga ng'eyise mu Nnyanja Bisina. Yeetoloddwa entobazi n'ebifo ebitera okujula amazzi olw'amataba agava ku nkuba ebeera etonye.

## Okulabirira n'okukuuma obutonde
Ennyanja Opeta y'emu ku bifo 33 mu Uganda ebisinga okubeerako ebinnyonyi, nga mu 2006 olukungaana lwa Ramsar lwateeka olutabazi luno lu lukalala olusinga okubeera olw'omugaso.

Obutonde obwenjawulo wamu  n'obulambuzi by'obutonde  y'ensibuko era nga etekebwamu ssente ab'ekitongole kya  Global Environmental Facility ne  UNDP abawereza ku nnyanja eno.

Ennyanja Opeta wamu n'entobazi ezetoloddewo zisinganibwa mu mu buvanjuba bwa Uganda, kiromita 25 mu bukiika ddyo bwa buvanjuba bwa tawuni y'e Kumi. Ekifo kya Ramsar kiri ku mayiro 1,050 mu kwambuka wagulu nga ova ku mazzi era nga kiriko obunene bwa yiika 68,913. Olutabazi luno lukiikirira ekifo ekiri mu buvanjuva bw'Ennyanja Kyoga. Lujuza ekifo ekibeeramu amazzi oluvannyuma lw'enkuba okutonya, wakati w'Ennyanja Bisina mu kifo Ramsar, ekiyiwa amazzi gaakyo okugenda mu Nnyanja Kyoga mu bugwanjuba, wansi w'Olusozi Elgon, obunene bw'olusozi olwakolebwa ookuva mu muliro ogwali guva mu nsozi wabula nga tegukyaliwo, mu bukiika kkono bwa buvanjuba. Entobazi z'Ennyanja Opeta zitandikira mu bifo by'omubukiika kkono mu Karamoja nga byeyongerayo mu bitundu by'omubuvanjuba bwa Uganda wakati w'Olusozi Elgon wamu n'ensalosalo za Sudan, ku kiromita 300 okutuuka mu bukiika ddyo.

### Ebinnyonyi
Ekinnyonyi kya Fox's weaver, kyekika kyokka ky'otayinza kusingaana wala mu Uganda okugyako wano, ng'era kimannyikiddwa okubeera mu lutobazi luno, nga kuno kw'oteeka nebisinga okubeera ne shoebill ebitali byabulabe, n'ebisinga okulumbibwa ebiyitibwa papyrus gonolek, wamu n'ebika ebirala 160.

## Ebijuliziddwaamu
Omugga Ishasha

Ishasha mugga ogusangibwa mu Bukiikaddyabwobuggwanjuba bwa Uganda, nga gukola ng'ensalo ne Democratic Republic of the Congo. Gukulukuta okuva mu Bukiikakkono bw'e Kabale nga guyiwa mu Nnyanja Edward. Obuwanvu bw'agwo buli mu kilomita 100 (62 mi) ng'ogyeko ensulo ez'ekutulako.

## Okunyonyola
Omugga guno gubimba olw'emidumu egyasimibwa okuva mu faamu eziri mu kilomita 20 (12 mi) mu Bukiikakkonobwobugwanjuba bwa Kabale. Gukulukutira mu Bukiikakkonobwobugwanjuba okuyita mu biwonko by'ensozi okutuusa w'e guyingirira mu Bukiikakkono bw'ekkuumiro ly'ebisolo erya Bwindi Impenetrable National Park. Okuva awo, gw'eyongerayo mu Bukiikakkonobwobugwanjuba nga guyita mu kibira okutuuka Kanungu dam, awali ekkolero ly'amasanyalaze erya Kanungu Hydroelectric Power Station, era erimanyikiddwa nga Ishasha Power Station.

Bwe guva ku kkolero ly'amasanyalaze, gweyongerayo mu Bugwanjubabwobukiikaddyo nga guyita mu nsozi okutuusa lwe gwegatta ne gufuuka ensalo ezaawula Uganda ne Democratic Republic of the Congo (DRC). Oluvanyuma lw'okukyuka ne gudda mu Bukiikakkono, gweyongerayo mu kibuga kya DRC Ishasha mu Bukiikaddyo bw'ekuumiro ly'ebisolo erya Queen Elizabeth National Park (QENP). Gusigala ng'ensalo z'ekkuumiro ly'ebisolo mu Buggwanjuba bwa QENP okutuusa lwe gwegatta ku lutobazi lw'ennyanja Edward.

## W'e gusangibwa

## Laba na bino

* Olukalala lw'emigga gya Uganda
* Olukalala lw'emigga gya Democratic Republic of the Congo

## Ebijuliziddwamu
Anthony Masake

**Anthony Masake** Munnayuganda omulwanirizi w'eddembe ly'abantu era munnamateeka naddala ku nsonga ezikwata ku bantu babulijjo nga aweereza nga Dayilekita ow'okuntikko ow'ekitongole ekirwanirizi ky'eddembe ly'abantu ekya Chapter Four Uganda.

## Obuto bwe n'emisomo gye
Anthony omu kuba Mmemba b'ekibiina kya 2023 Fellow of the Fisher Family Summer Fellows Program at the Center on Democracy, Development and the Rule of Law (CDDRL), Stanford University.

## Emirimu gye
Anthony akoze omuli gwa teno mu kitongole kya Chapter Four Uganda, ekitongole ekimanyikiddwa mu kutumbula eddembe ly'obwebange eri ndowooza z'auli muntu ssekinoomu n'eddembe ly'obuntu. Masake yafuna ekifo kino oluvanyuma lw'okukwatibwa kw'abo abaali bakolera mu Dipaatimenti eya eyali Dayilekita, Nicholas Opiyo. Ngayita mu kulungamizibwa kwe, Chapter Four Uganda yeyongerayo n'emirimu gyayo omwali okulwanirira eddemnbe ly'obuntu n'obwenkanya mu Uganda. Era pulezzidenti w'ekitongole kya GreenDeal and organization nga kino kirwanirira abo abalwanirira eddembe ly'obuntu nga by'ekuusa ku butonde bw'ensi..

Ng'emirimu gye egy'abwamateeka n'okulwanirira eddembe ly'obuntu ng'obitadde ku bbali, Anthony era amanyikiddwa mu kwogera ku nsonga z'ebyobufuzi n'embeera z'abzntu. Awandiika ku ddembe ly'abantu n'ensonga z'ebyobufuzi mu Uganda, nga n'ebiwandiiko bye bifulumizibwa mu miko gy'empapula z'amawulire nga Daily Monitor ne New Vision, saako n'emikutu mgata bantu egyenjawulo nga Africa Blogging. Ebiwandiiko bye bikunaganya ebiroowozo ku nsonga ezo ezisomooza eddembe ly'obuntu mu Uganda ne ku nsonga z'ebyobufuzi.

Nga tannaba kwegatta ku kitongole kya Chapter Four Uganda, Anthony yaweerzaako nga munnamateeka atasasulwa mu Uganda Law Society (ULS).

## Emirimu gye egy'obwannamateeka n'obulwanirizi bw'eddembe ly'obuntu
Masake alina obumanyirivu mu misango egiwozebwa ku bwerere, eddembe ly'obuntu, n'ensonga ez'ekuusa ku butonde bw'ensi. Abadde mulwanirizi mu nsonga z'okufuna obwenkanya, okuvunanibwa mu obwenkanya, n'eddembe ery'obwogerero okumala emyaka kkumi. Mu mirimu gye mulimu okukulemberamu okutendeka n'okwebuuza ku nsonga z'amateeka, eddembe ly'obuntu n'okuwoza emisango ku bwerere eri ebitongole by'obwannanyini saako n'abalwanirizi b'eddmbe ly'obuntu ssekinnomu. Yetabye buterevu mu kulwanisa okutema emiti n'okwokya amanda nga kino kyayolesa obumalirivu bwe mu kulwanirira obutonde.

## Laba na bino

* Nicholas Opiyo

## Ebijuliziddwamu
Gideon Bagadawa

**Gideon Bagadawa** (Ogwokutaano 8, 1966 – Ogwomukaaga 21, 2021) yali Munnayuganda Munnabizinensi amanyikiddwa olw'emirimu gye mu Kkampuni z'obwannanyini mu Uganda. Era yali Dayilekita ow'okuntikko mu kibiina ekitaba bannabizinensi z'obwannanyini ekya Private Sector Foundation Uganda (PSFU). Mu kisanja kye. ekibiina ky'abwe kyafuna awaadi ez'enjawulo ezisiima emirimu egikoleddwa mu bibiina bya bizinensi, Kkampuni ez'amaanyi n'ebitongole bya Gavumenti eri enkulakulana mu Kkampuni ez'obwannanyini mu Uganda.

## Obuto bwe n'emisomo gye
Bagadawa yazaalibwa mu kyalo kye Muyiira, Ggombolola y'e Nambale, Disitulikiti y'e Iganga, mu Buvanjuba bwa Uganda. Mu 1979 okutuusa 1983, yamaliriza emisomo gye egya O'levo ku Busoga College Mwiri ne A'levo ku Makerere College okuva mu 1984 okutuusa 1986. Bagadawa yatikkirwa ku Ssettendekero wa Makerere mu 1988 ne Diguli esooka mu by'obubalirizi eya Bachelors degree in statistics. Ye yongerayo mu misomo gye ku Ttendekero lya International Institute of Social Studies of Erasmus University mu Rotterdam, Netherlands, gye yafunira Diguli ey'okubiri mu by'enfuna eya master’s degree in development economics mu 1995.

## Emirimu gye
Okumala emyaka 21, Bagadawa yakola n'ekitongole kya Private Sector Foundation Uganda (PSFU) nga emyaka kkuminagumu kw'egyo yali aweereza nga Dayilekita ow'okuntiiko. Nga tannaba kwegatta ku PSFU mu 2000, yali Dayilekita ow'okuntikko ow'ekitongola kya Uganda Manufacturers Association (UMA) okumala emyaka ebiri.Ekisanja kye ku PSFU ky'alambibwa olw'emirimu mu kisaawe kya Kkampuni z'obwannanyini ng'omulungamya ku nsonga z'eby'enfuna n'amanyi g'eyasaamu mu kutumbula n'okuvuganya mu kkampuni ez'enjawulo n'enkulakulana saako n'okussa essira mu kumalawo obutabanguko n'okutulugunyizibwa okusinzira ku kikula. Yasikizibwa Francis Kisirinya nga Dayilekita w'ekibiina ekitaba abasuubuzi ekya Private Sector Foundation Uganda (PSFU) oluvanyuma lw'okufa kwe.

## By'eyakola saako n'ebyeyafuna
Wansi w'obukulembeze bwa Bagadawa, ekibiina kya PSFU kyakola omulimu munene mu kawefube ow'enjawulo nga "Tugobe Corona, Wear a Mask" kaweefube eyagenderera okulwanyisa n'okukomya ensaasanya y'ekirwadde ki lumiimamawuggwe ekya COVID-19. Y'akkatiriza omugaso oguli mu kugoberera eby'ali bitekeddwa okulwanyisa ekirwadde kya COVID-19 Standard Operating Procedures (SOPs) okusobozesa emirimu okugenda mu maaso n'ebyobulamu eby'abantu bonna. Bagadawa yali muwagizi lukulwe eri pulojekiti y'okutondawo emirimu mu kisaawe ky'okusima amafuta ne Gaasi mu Uganda, ng'essira yalissa mu kutendeka Bannayuganda okwewangulira emikisa egyali gibalindiridde.

## Okufa kwe
Bagadawa y'afa nga 21, Ogwomukaaga, 2021, mu Ddwaliro ekkulu erya Mulago Hospital oluvanyuma lw'okukwatibwa ekirwadde ki lumiimamawuggwe ekya COVID-19.

## Ebyali bimukwatako eby'omunda
Yali mufumbo eri Susan Birungi era abafumbo bano baalina abaana ab'obuwala babiri, Anita ne Nina Bagadawa.

## Ebijuliziddwamu
Ennyanja Kyama

**Ennyanja Kyema** y'emu ku nnyanja za Uganda ezisangibwa ku lusozi waggulu mu Disitulikiti y'e Rubirizi mu Buggwanjuba bwa Uganda. Ennyanja eno elina ennongo y'ayo ng'eyitibwa Ennyanja Kamweru nga y'o amazzi g'ayo g'akiragala okusinzira ku g'ennyanja Kyema nga amazzi g'ayo go malongoofu. Ekifo kino kikuumibwa era nga kikwasaganyizibwa Minisitule y'ebyobulambuzi, ensolo z'okuttale n'ebintu by'edda wamu n'ekitongole ekivunaanyizibwa ku nsolo z'omunsiko ekya Uganda Wildlife Authority.  Y'emu ku nnyanja ezalegama waggulu ku lusozieziwerera ddala 50 ku lusozi lwa Rwenzori.

## Endagiriro w'ezisangibwa
**Enyanja Kyema** esangibwa mu Disitulikiti y'e Rubirizi ku bipimo bya Latitude **1°43'58.7"N** ne Longitude **31°44'35.5"E.**

## Ebijuliziddwamu
Ennyanja Nshenyi

**Ennyanja Nshenyi** nnyanja ya Uganda ey'okulusozi oluwanda omuliro esangibwa mu Buggwanjuba bwa Uganda, mu Disitulikiti y'e Rubirizi. Obuwanvu bw'enyanja eno ku lusozi gyeli buli mita 1006. Ennyanja eno ly'ekkungaanyizo ly'ebinyonyi ekika kya Flamingos ebya senguka okuva ku Nnyanja Nakuru mu Kenya.

## Endagiriro w'esangibwa
**Ennyanja Nshenyi** esangibwa mu Disitulikiti y'e Rubirizi ku L'''atitude''' **0.1500° S**, ne L'''ongitude''' **30.1667° E**.

## Ebijuliziddwamu
Barbara Kemigisa

**Barbara Kemigisa** (yazaalibwa mu 1986) Munnayuganda omulwanirizi w'abalwadde abalina akawuka ka HIV, ayogera ebizaamu amanyi eri abantu, era musiizi w'abifaananyi. Yewaayo okukubirirza n'okuzaamu amaanyi abaana abatu n'abantu ssekinnoomu abalina akawuka akaleeta mukenenya aka HIV oluvanyuma lw'okukabasanyizibwa kweyayitamu mu buto bwe ea nga awangaala n'embeera eno. Kemigisa y'e mutandiisi w'ekitongole kya Pill Power Uganda, ekiwa omwagaanya n'obukuumi eri abaana saako n'abavubuka abali mu mbeera enzibu ng'ayigiriza embeera z'obuwangaliro.

## Obuto bwe
Barbara Kemigisa yafuna okusomozebwa okwenjawulo mu buto bwe. Yakabasanyizibwa Kojjawe ng'ali wakati w'emyaka mukaaga n'ekkuminogumu eky'amuviirako okutaataganyizibwa ng'akula n'okufuna emize emibi. Byonna by'eyayitamu by'amuvirako okukyuka mu bigendererwa bye n'asalawo okuwagira n'okuyamba abalala abayita mu kusomozebwa okwo.

## Emirimu gye
Kemigisa amanyikiddwa olw'omulimu n'omwendo gw'eyawaayo okulwanyisa eby'ogerwa ku balwadde b'akawuka akaleeta mukenenya aka HIV. Ensuwa z'ebimuli, ebikibe by'akasassiro, Obutebe n'ebintu ebikozesebwa mu kutimba ku mikolo by'akola okuva mu bikebe ebikalu eby'eddala elikakkanya ku kirwadde kya mukenenya erya antiretroviral (ARV) drugs. Enkola eno eyabako mukukuuma obutonde bw'ensi era akabonero ak'amaanyi mu kunyiikira obujanjabi bw'akawuka akaleeta mukenenya aka HIV. Oluvanyuma lw'okwetaba mu nkiiko tabamiluka mu mawanga g'ebulaaya nga olukiiko lwa International Conference on Recycling and Waste Management mu Singapore 2015, IAS mu Paris ne AIDS 2018 mu Amsterdam; era yaweebwa Awaadi okusobola okusoma essomo lya civic leadership ku Wagner College mu New York City ng'ayita mu kitongole kya Mandela Washington Fellowship pulogulaamu eyali ey'abavubuka eya Young African Leaders program mu 2018.Ebibiina by'abavubuka ebiwerako bijumbidde enkola ye erwanirira okukuuma obutonde bw'ensi ng'ate bw'abamanyisa abantu ku bulwadde bwa mukenenya (HIV/AIDS) mu bantu ba Uganda.

Olw'okubeera omutandiisi w'ekitongole kino, Kemigisa awa omwagaanya eri abavubuka abalina akawuka ka mukenenya (AIDS) okwekulakulanya. Mu mulimu gino mulimu eby'obulimi, ebisiige, okuzanya emizannyo n'ebirala. Pill Power Uganda etuuse ku bavubuka abasoba mu 50,000 era kitendese abaana 400 nga kwotadde n'okubakuutira obutawuliriza by'ogerwa ku bulwadde bwa HIV. Kemigisha era akola ne Counselor ku Makerere University Business School.

## Ebimukwatako eby'omunda
Barbara Kemigisa maama era nga yakizuula nti ali lubuto mu kaseera w'eyamanyira nti alina akawuka akaleeta  mukenenya. Anyikirirdde okumira eddagala lye era kino kiyambyeko okunafuya akawuka kano newankubadde ng'ayita  mu kusoomozebwa okw'enjawulo. Mu lwatu eyogera ku mbeeraye era akakasa nti abavubuka bayigira ku ye n'ebyo byeyayitamu n'abo basobole okuddamu amaanyi.

## Laba na bino

* Chris Baryomunsi
* Gideon Byamugisha
* Gaetano Kagwa
* Noerine Kaleeba

## Ebijuliziddwamu
Busitema University

## Ssetendekero wa Busitema
Eno y'emu ku zi ssetendekero za gavumenti ya Uganda omunaana era nga yatandikibwawo mu mwaka 2007.
Ssetendekero eno esangibwa mu buvanjuba bwa Uganda mu era nga erina amabanguliro agawerera ddala mukaaga agasasaanidde mu bitundu ebyenjawulo mu buvanjuba bw'egwanga. Ebbanguliro lya ssetendekero ono ekkulu lisangibwa mu kitundu ky'eBusitema mu disitulikiti y'e Busia ku luguudo oluva e Jinja okudda ku nsalo ya Uganda n'egwanga lya Kenya e Malaba.
Ssetendekero Busitema egaba ebiwandiiko ebyobuyigirize omuli zi ssatifikeeti, dipulooma, diguli ezisooka, diguli ez'okubiri gattako n'ezokusatu mu masomo agenjawulo ag'ebyasaayansi
Nishinomiya

File:Hanshin Koshien Stadium 2009.jpg
File:Hanshin Koshien Stadium 2009 (1).jpg
File:Shukugawa05s3872.jpg
File:Mondoyakujin yakujindo01.jpg
File:Hankyu Nishinomiya Gardens - panoramio (3).jpg|NISHINOMIYA
Michael Ross Kakooza

**Michael Ross Kakooza** muyimbi era muyimbi wa Rhythm and blues mu Uganda .  

## Obulamu obuto n’okusoma
Michael Ross yazaalibwa mu Kampala mu 1982 mu maka g’abantu 14 nga bazadde be muli Joseph ne Immaculate Kasibante. 

## Ennyimba
Michael Ross yatandika ng’omuzinyi ku myaka munaana. Yafulumya oluyimba lwe olwasooka "Senorita" mu 2002, n'afuna obuwaguzi mu bantu. Oluyimba luno lwawangula engule y'oluyimba lwa RnB olusinga mu mpaka za Pearl of Africa Music Awards eza 2003 .  Oluvannyuma yafulumya ennyimba endala omuli "You're the one" ze yayimba mu Lungereza.  Okusikiriza abantu bangi mu Uganda, Ross yatandika okuyimba mu Luganda . Yafulumya ennyimba nga "Yooyo" " Nze Akwagala" ne "Ndi nowange". Wabula yagenda mu maaso n'okuyimba mu Lungereza n'afulumya ennyimba nga "Tell me" nga zirimu Navio (rapper) ne "Gimme tonight" ezaasiimibwa nnyo.  Mu 2006 yaddamu okuyimba olutambi lwe okutuusa kati "Yo the one".   Mu 2012, yafulumya "Clothes off" eyafuna airplay ey'amaanyi ku MTV base. Era yafulumya olutambi lwe olwokubiri "unstoppable".  

## Discography

### Enyimba zeyayimba yeka

* Senorita
* Ggwe oyo
* Yooyo
* Mbulira
* Gimme ekiro kino
* Ndi nowange
* Its over kati

### Album z'e

* Yo The One, 2006
* Unstoppable, 2012

## Engule n'okusiimibwa

* Single ya RnB esinga obulungi eya "Senorita" mu Pearl of Africa Music Awards, 2003,( 2009 Buzz Teeniez Award) ku Flyest Video "Tell Me " nga erimu Navio. 2008 Kora award eyalondebwa ,2010 Kisima Award eyalondebwa.

## Ebiwandiiko ebikozesebwa
Ricky Richard Anywar

Rick Richard Anywar munnabyabufuzi munnayuganda era nga yali mwana mujaasi mu muyeekera w’eggye lya Lord’s Resistance Army (LRA) eryatandikibwawo Joseph Kony. Anywar yayingizibwa mu magye ku myaka 14 era n’aweereza mu magye g’abayeekera okumala emyaka ebiri nga tannatoloka ku myaka 16. Yafuuka mulekwa oluvannyuma lwa bazadde be okuttibwa ekitongole kya LRA.

Anywar yalondebwa ku kifo kya Agago County mu Palamenti ya Uganda ey'omulundi ogwa 11 ku Ticket of National Resistance Movement mu 2021.
BBC News Africa

## Ennyanjula

BBC News Africa gumu ku bitundutundu by'omukutu gw'amawulire ogwa BBC News, era nga wano essira baliteeka ku mawulire agavudde mu ssemazinga Africa. 

## Ebiwandiiko ebikozeseddwa
Minisita w’ensonga z’omunda mu ggwanga

Ono ye minisita mu lukiiko lwa baminisita oba Kabinet aba avunaanyizibwa ku nsonga ez'omunda mu ggwanga. Mu mawanga manji naddala ago agali mu luse olumu ne Bungereza (Commonwealth) oba ago agaafugibwa Bungereza nga amatwale  minisita ono aba avunaanyizibwa butereevu ku Poliisi y'egwanga, ekitongole ekivunaanyizibwa ku kuwandiisa abantu n'okugaba obutuuze, ekitongole kyamakomera, nebirala ebiringa ebyo era etwalibwa okuba emu ku minisitule ezenkizo mu mawanga manji
Kitara FC

**Kitara Football Club** mu bufunze  **Kitara FC** oba **The Royals**, kiraabu ya mupiira ogw'ebigere era nga ezannyira mu kibinja eky’oku ntikko mu ggwanga Uganda ekiyitibwa  Startimes Uganda Premier League. Kiraabu eno esibuka mu bugwanjuba bweggwanga Uganda mu disitulikiti eye Hoima mu Bunyoro. Kitara Fc era ye nnantameggwa w'ekikopo kya Stanbic Uganda cup eky'omwaka 2024

## Ebyafaayo
Kitara FC yatandikibwawo mu mwaka 2010 abantu b’omu kitundu e Bunyoro mu ngeri ey'okusiima awamu n'okujjukira emiimu gya Omukama Kabalega  omukulembeze ow'ennono eyakulemberanga ekitundu kino.

Kiraabu eno eri wansi w’obukulembeze bwa mwami Deo Kasozi nga pulezidenti wayo. Ono ekifo kino yakikwata mu mu July wa 2022 ng’adda mu bigere bya Godfrey Bamwenda eyaweereza nga pulezidenti wa kiraabu eno okuva mu 2018. 

## Ekisaawe
Kitara FC emipiira gyayo egy'awaka  egikyaaliza ku kisaawe ekiyitibwa  **[https://upl.co.ug/venue/masindi-stadium/ Masindi Municipal stadium]**.

## Obuwagizi
Okutwalira awamu, abawagizi ba Kitara FC abasinga bawaangaalira oba nga basibuka mu bitundu bya  Bunyoro naye nga era erina n'abawagizi abalala mu bitundu ebirala ebya Uganda .

## Olukalala lw'abazannyi ba Kitara
Kitara Fc eyina abazannyi abenjawulo naye nga eno ye tiimu eyazannya omupiira ogwakamalirizo ogw'ekikopo kya **[https://www.fufa.co.ug/fufa-competitions/stanbic-uganda-cup/ Stanbic Uganda Cup]** nga 25-05-2024

## Obuwanguzi bwa Kitara
Bino byebikopo Kirabu ya Kitara by'eyali ewanguddeko

* Fufa Big League 2022/23
* Stanbic Uganda Cup 2023/24

## Likoda za Kitala
Yawangula Kiboga Young FC 1- 0 nga 21-10-2020 ku FUFA Technical Centre, Njeru. Buno bwebuwanguzi obwajiviirako okusuumusibwa okujja mu liiji ya babinywera eya Uganda

Yavuganya mu  FUFA Big league sizoni ya 2019/2020 

**Sizoni ya 2020/21**

Kitara FC yasalwako okuva mu liiji ya Uganda premier league mu sizoni 2020/21. Eno ye sizoni etazanyibwa kutuuka ku nkomerero yaayo oluvanyuma lwokubalukawo kwa ssenyiga omukambwe owa COVID-19 mu Uganda. Kitara yasalwako nga ekungaanyiza obubonero 13 bwokka mu mipiira 27.

**2022/23**

Yawangula Kaaro Karungi FC 1- 0 ku mupiira ogwazannyibwa ku kisaawe kya Kigaaya Primary School Ground. 

## Ebiyungo eby’ebweru
Police FC (Uganda) .

**Police FC** kiraabu ezannya omupiira ogw'ebigere mu ggwanga Uganda

Kiraabu eno yatandikibwawo mu mwaka gwa 1965 n'ekigendererwa eky'okubeera kiraabu y'omupiira essa ekitiibwa mu nnono z'ekitundu awamu n'okukulakulanya ebitone mu ngeri y'okwongera ku nkolagana wakata wa poliisi n'omuntu wabulijjo okusobola okulwanyisa obumenyi bwamateeka mu bitundu ebyenjawulo. Obwannanyini bwa Kiraabu eno buli mu mikono gyekitongole ki Uganda Police era kyekyajitandikawo.

## Ebyafaayo
Police Fc yawagula ekikopo kya liigi ya Uganda ekyasooka mu 2005. Mu mwaka 2006 Police Fc yasitukira mu kikopo  kya kiraabu empanguzi mu kitundu kya CECAFA ekya **CECAFA Club Cup** obudde buno ekiyitibwa **[[:en:Kagame_Interclub_Cup|Kagame Interclub Cup]]**.  Obuwanguzi Poliisi Fc mu myaka egyasooka bwesigamizibwa nnyo ku mwami  Denis Obua ng’omuzannyi ate oluvannyuma ng’omutendesi. Mu myaka gya Obua, yasobola okukozesa abalenzi abato okubajjamu omupiira omukwafu ogwayamba kiraabu eno okufuuka eyamaanyi. Obua bwe yafuuka pulezidenti w’ekibiina ekitaba ebibiina by'omupiira mu ggwanga ki FUFA obuvunaanyizibwa bwa Police Fc yabukwasa  Steven Mulinde. Police Fc bwetyo yeyongera okukulakulana n'okwetaba mu mpaka eziri ku mitendera gyamawanga agenjawulo. 

## Ekisaawe
Mu kiseera kino Police FC eri mu kuzimba ekisaawe ekyayo ku luguudo Kiira Road mu Kampala era esuubira okutandika okukikozesa mu sizoni ya 2024/2025. Ekisaawe kino era kyakubaako nekifo awaddukirwa emisinde 

## Obuwanguzi obutuukiddwaako

* Liigi ya Uganda eya Premier : 1 (2005). 
* Ekikopo kya kiraabu za CECAFA : 1 (2006)
* Fufa Big League : 1 (2024)

## Omukululo mu mpaka za [[:en:Confederation_of_African_Football|CAF]]

* **[[:en:CAF_Champions_League|CAF Champions League]] : Omulundi gumu**

:: 2006&nbsp;– Laawundi/ omwetoloolo ogwokusunsulamu

* **[[:en:CAF_Champions_League|CAF Winners' Cup]] : Omulundi gumu**

:: 2003. Omutendera ogusooka

## Olukalala lwabazannyi ba Police Fc
Luno lwe lukalala lwabazannyi ba Police Fc abazannya mu sizoni ya 2023/2024 Ku bbo, bano bebazanya ne Kiraabu ya Kataka nga 02-06-2024

## Abo abatali bazannyi

### Ensengeka ya ttiimu ez’abakugu

* Omutendesi : Simon Peter Mugerwa
* Omuyambi w'omutendesi  asooka: Robert Sekweyama
* Omuyambi w'omutendesi ow'okubiri: Nestroy Kizito
* Omutendesi wa bakwasi ba ggoolo: Ben Kalama
* Avunaanyizibwa ku dduyiro: Fazil Ibrahim
* Omusawo: Kennedy Kukundakwe
* Omusawo w’amagumba: Senyondo Muhamood

#### Enzirukanya y’emirimu

* Ssentebe: Kaminsona wa Poliisi  (SCP) Timothy Halango
* Omumyuka wa ssentebe: Livingstone Lajan
* Akulira emirimu (CEO): PK Arinaitwe
* Abakiise ku lukiiko olufuzi: Omuyambi wa Kaminsona wa Poliisi (ACP) Abu Kalule, ACP Hilary Kulayigye, ACP Claire Nabakka, Sandra Nsaire
* Akulira eby'amawulire: Abdusalam Kigozi
* Akulira enkolagana n’abantu (PRO): Omuyambi wa Kaminsona wa Poliisi (ACP) Claire Nabakka

## Laba ne

* Express FC
* Ekitongole kya Kampala Capital City Authority FC
* SC Villa ya Uganda
* Ekitongole ekisolooza omusolo mu Uganda SC
* Vipers SC
* BUL Jinja FC
* Busoga United FC
* Ekisaawe kya Muteesa II Wankulukuku
* Liigi ya Uganda eya Premier
Tamale Mirundi

**Joseph Tamale Mirundi** ( yazaalibwa nga 30 Ogwomukaaga 1964 - n'afa nga 13 Agwomunaana, 2024) yali munnamawulire, omuwandiisi era omwekenneenya w'ebyobufuzi owa Uganda eyalabikira ku ttivvi eziwerako nga NBS ne STV n'emikutu emirala egy'ebyempuliziganya gamba nga leediyo n'emikutu gya 'Social Media ng'asunsula ensonga z'ebyebyobufuzi n'ebikwata ku bantu. Okugeza nga ku Pulogulaamu ya Sharp Talk with Tamale Mirunda ku STV. Mu 2022, Tamale yatandikawo olupapula lw'amawulire ku yintaneeti mwe yafulumyanga amawulire agaayitibwanga Kab News. Yakolako ku NBS Television ku pulogulaamu One on One. Ate mu 2021, yeegatta ku STV Uganda n'abeeranga ku pulogulaamu ya The Sharp Talk n'eya Embuga eyalagibwanga emirundi ebiri mu wiiki. Yaliko munnamawulire wa Pulezidenti, era omuwi w'amagezi we ku mikutu gy'amawulire. Joseph Tamale Mirundi ajjukirwa nga munnamawulire omuvumu eyavumirira abali mu buyinza b'alaba nga tebakola bulungi ne kireetawo abantu bangi okwogera ku ndowooza ze n'obukuubagano obw'enjawulo.

Tamale yaliko  omuwandiisi w'olupapula lwa Munno nga tannafuuka munnamawulire omutendeke.  Mu 2017, yayimirizibwa ku pulogulaamu ya One On One olw’okukozesa olulimi oluvuma.  Pulezidenti Yoweri Kaguta Museveni (Pulezidenti wa Uganda ) yamuwa ekirabo ky'emmotoka empya ng'amusiima olw’emirimu gye ey'amawulire.   Mirundi yalagula n'okugwa kwa Eric Sakwa eyali RDC w'e Jinja.   Ono era yalagula nti ekibiina kya People Power, ekya Bobi Wine kyali kya kufuna ebifo ebiwera mu Paalamenti mu kulonda kwa bonna okwa 2021.  Mu 2015, mukyala we omukulu, Juliet Nassimbwa yayagala okwawukana naye olw’obutakkaanya mu byobufuzi.  Yalumiriza nti yali yaweebwa obutwa mu 2019.  Ono era yatwalibwako mu kkooti nga munnamateeka Mabirizi amuvunaana okutyoboola erinnya lye.  Mu 2015, abalamuzi baawa Pulezidenti Museveni anagezi okugoba Mirundi olw’okukumanga omuliro mu bantu bakomenye amateeka.  We bwatuukira nga 16 Ogwomukaaga, 2020, Tamale yali awereddwa okulabikako ku pulogulaamu ya One on One ku NBS Television .  Enkeera yalangiridde nti pulogulaamu eno yali ejja kubeeranga ku mukutu gwa Facebook ne YouTube.

## Ebimukwatako n’obuyigirize bwe
Tamale Mirundi yazaalibwa Namatovu Molly ne Yowana Mirundi okuva ku kyalo Matale-Kalagala mu Disitulikiti y’e Kyotera edda eyali ekitundu ku Disitulikiti y’e Rakai ng’omwana waabwe ow’omwenda.  Kigambibwa nti yasengukira mu Kampala mu 1979 okusoma siniya era omulimu gw’ebyamawulire yagutandikira mu lupapula lwa Munno mu kiseera kye yamala mu mwaka ogwokusatu mu siniya.  Yalina diguli ya Bachelors mu by'empuliziganya okuva mu yunivasite y'e Makerere. Yatandikawo empapula z'amawulire bbiri ez'obwannannyini okwali, The Voice ne Lipoota oluvannyuma lw'okutikkirwa ku yunivasite. 

## Okufa kwe
Tamale yafa oluvannuma lw'okulwala amawuggwe mu ddwaaliro e Kisubi, nga 13 August 2024, gye yali amaze omwezi mulamba ng’ajjanjabwa. Yalina emyaka 60 egy'obukulu.   

## Ebiwandiiko ebikozeseddwa
Abel Dhaira

**Abel Dhaira** (9 Ogw'omwenda 1987 – 27 Ogw'okusatu 2016) yali munna Uganda omuzannyi w'omupiira eyazannya nekumutendera ogwensi yonna mu mupiira ogw'ensimbi. Dhaira era yazannyira ttiimu y'egwanga emirundi 13 

## Kiraabu zeyazannyira
Dhaira yazannya omupiira mu kiraabu ezenjawulo mu mawanga ag'enjawulo omuli Uganda, Congo wamu ne Iceland. Ku kiraabu zino kuliko Express, URA,  oluvannyuma yasala ensalo nava mu Uganda ne yegatta ku AS Vita mu gwanga lya Democratic Republic of Congo mu gwekumi n'ebiri omwaka 2009 ku doola za Amerika 22,000  ) ono era yaliko ne ku lukalu lwa Bulaaya e Iceland mu kiraabu ya **ÍBV**.  Ono okwegatta ku kiraabu eno yava mu kiraabu ya **Simba SC** e Tanzania ku nkomerero y'omwaka 2013. 

## Omukululo ku tiimu y'eggwanga
Dhaira yazannya omuzannyo gwe ogwasooka ku tiimu y'eggwanga  Uganda mu mwaka 2009.  Ono nga azannyira tiimu y'eggwanga yawangula ebikopo bya CECAFA bisatu mu 2009, 2011 ne 2012.  Mu mpaka za CECAFA Cup ez'omwaka 2012 yafuna obuvune obwamutwaza mu ddwaliro oluvannyuma lwokutomeregana n'omuzannyi wa tiimu Y'eggwanga lya Kenya Ramah Salim Uganda omupiira guno yaguwangula ggoolo 1:0.

## Enfa ye
Mu 2015, Dhaira yakwatibwa kookolo w’olubuto era n’alongoosebwa mu Uganda mu gwekumi n'ebiri mu mwaka gwe gumu ono yaddayo e Iceland ku ntandikwa ya 2016 okwongera okufuna obujanjabi.Wabula kookolo yali asaasaanidde mu mubiri gwe gwonna era nga 27 March 2016, yafa obulwadde buno mu ddwaaliro lya **The National University Hospital of Iceland**, ku myaka 28. 

## Obuwanguzi bwe
**Uganda**

* Ekikopo kya CECAFA : 2009, 2011, 2012

## Ebijuliziddwa
Jaberi Bidandi Ssali

**Jaberi Bidandi Ssali**, abanji basinga kumamanya nga **Bidandi Ssali** (yazaalibwa 1937), munna Uganda omutandisi w'ekibiina kyeby'obufuzi ki **People's Progressive Party** mu mwaka 2011 yadde nga ekibiina kino kyava mu kibiina ekayitibwanga National Progresive Movement ekyatandikibwa ku ntandikwa y'emyaka gya 2000 eyaliko omumyuka wa ssenkulu wa ssetendekero **Makerere** **Venacius Baryamureeba.**  Bidandi nga tannatandika kibiina kino kyeyakozesa okwesimbawo ku bukulembeze bwa Uganda mu mwaka 2011 yali akoze mu gavumenti ez'enjawulo mu bifo ebyenjawulo omuli n'okuba minisita wa gavumenti ez'ebitundu mu gavumenti ya Yoweri Museveni wakati wa 1989 okutuuka 2004. Okuleka okubeera munnabyabufuzi, Bidandi Ssali era musuubuzi, era nga munnabyamizannyo naddala mu mupiira ogw'ebigere gyeyamannyika ennyo nga omutendesi mu myaka gy'ensanvu ne kinaana mu tiimu zeyatendeka mwemuli kiraabu ya **KCCA FC** wamu ne ttiimu ya Uganda the Cranes. 

## Ensibuko n’obuyigirize
Bidandi yazaalibwa mu Disitulikiti y'e Butambala, mu Buganda  nga 17 ogw'omusanvu 1937  bazadde be ye mwami Bumaali Kakonge Matembe ne Nalongo Eriosi Bulyaba.Pulayimale yajisomera Luggala ne Budde oluvannyuma neyeyoongerayo e Kibuli ne Nyakasura okusoma omutendera gwa siniya. Oluvannyuma yasomerako e **Pakistan** . Ono era oluvannyuma lw'okunnyuka eby'obufuzi  yasoma era natikkirwa ddigula mu byenzirukanya ya gavumenti ez'ebitundu awamu neddembe ly'obuntu okuva ku ssettendekero **Uganda Martyrs** 

## Omulimu
Makerere University WFC

**Makerere University WFC** kiraabu yabakyala abazannya omupiira ogw'ebigere mu Uganda era evuganya mu mpaka za **FUFA Women Super League** . Kiraabu eno esangibwa mu kibuga Kampala. 

## Ebyafaayo
Makerere University WFC ye nnantamegwa (omuwanguzi) w'empaka za FUFA Women's Cup mu sizoni ya 2018 - 2019. okutuuka ku buwanguzi bano baakuba Lady Doves FC ggoolo 2-0 ku luzannya olwakamalirizo (fayinolo) eyali mu kisaawe kya StarTimes Stadium e Lugogo nga 8 June 2019. 

## Obuwanguzi

## Ebiwandiiko ebikozesebwa
1962 Empaka z'omupiira ez'ameefuga ga Uganda.

Omupiira gwa **Uganda Independence Tournament** gwali mupiira gwa mukolo gwa kumanyagana ogwaliwo mu lukumi mu lwenda nkaaga mu ebiri (1962) okujaguza obwetwaze bwa Uganda ogwali mu kisaawe kya Nakivubo mu Kampala. Ttiimu ssatu ezaali zikyalidde Uganda zeesamba okusobola okufunako en'akwatagana n'eya Uganda mu mpaka ez'akamalirizo. Kenya yayitibwa okudda mu kifo kya Misiri eyali tesobola kwetaba olw'enteekateeka yaayo ey'omunda; n'olw'ensonga eyo, ebibinja ebyazannya byali Ghana, Kenya n'ekibinja  eky'akiikirira 'all-star' okuva mu English Isthmian League.https://www.rsssf.org/tablesu/uga-ind62.html Empaka zaatwalibwa mu ngeri y'omutendera gw'ebibinja n'omulundi ogw'akamalirizo era zaalimu n'omuzannyo gw'okwolesa wakati w'ebibinja byombi mu mpaka ennyanjulukufu n'ebibinja ebirala eby'ensi yonna, nga zaaliwo okuva nga abiri mu mwenda Ogw'omwenda okutuuka nga kkumi na munaana Ogw'ekkumi, Lukumi mu lwenda nkaaga mu ebiri (1962).

## Empaka(Ttonamenti)
Ttiimu essatu ezaali zibbinkana zaazannya omupiira gw'ebibinja okuva nga abiri mu mwenda Ogw'omwenda okutuusa nga musanvu Ogw'ekkumi mu nkola ya round-robin, nga buli tiimu yazannya emipiira ebiri ebiri. Omuwanguzi w’empaka zino olwo ne yeeyongerayo ku mutendera ogw'akamalirizo ng'ebiisana ne Uganda nga ennaku z'omwezi kkumi omwezi Ogw'ekkumi.

### Omutendera ogw'ebibinja
Mu bibinja, obubonero bubiri bwe bwaweereddwa ku buwanguzi, akabonero kamu ne kaweebwa amaliri. Ghana yawangula omupiira gw'ayo ogwasooka ng'esamba Kenya ku ggoolo mukaaga ku ssatu (6-3), nga tennagwa maliri ne Isthmian League okufuna ekifo ekisooka n’egenda ku mutendera ogw'akamalirizo mu empaka zino https://www.rsssf.org/tablesu/uga-ind62.html. 

 
---- 
---- 

### Empaka ez'akamalirizo.
Ghana yawangula egy'ebibinja n’egenda ku fayinolo nga  ennaku z'omwezi kkumi, Ogw'ekkumi, omwaka lukumi mu lwenda nkaaga mu ebiri, oluvannyuma gye yawangulira Uganda, ne ggoolo nnya ku emu (4-1) mu kisaawe e Nakivubo https://www.rsssf.org/tablesu/uga-ind62.html
 

## Okulambula kw'abo abaawangula.
Ghana abawanguzi b’empaka, baali bagenda kulambula mu kaseera katono oluvannyuma lw’empaka ezaalimu n'emipiira gy’omukwano mu mipiira egy’oku bugenyi ne Kenya, ne ttiimu z’omupiira ez’eggwanga mu kiseera ekyo ez’amasaza agaali gasooka okuli erya Tanganyika ne Nyasaland . Emipiira gyonna esatu bagiwangula, nga buli emu ezannyira mu bisaawe by’eggwanga eby'ezo ttiimu.
 
---- 
---- 

## Emipiira gy'omukwano
Omupiira gw’omukwano gwazannyirwa wakati wa Uganda ne Isthmian League nga 8 Ogw'ekkumi, ogwaggweera mu maliri ga ggoolo 1-1. Guno gwali mupiira gwa Isthmian ogwokusatu mu nnaku 4 era abazannyi baabwe babiri bakyusiddwa bammemba ba ttiimu ya Kenya olw’obuvune.https://www.rsssf.org/tablesu/uga-ind62.html
 

## Abaasinga okuteeba ggoolo.

## Ebijuliziddwa

# https://www.rsssf.org/tablesu/uga-ind62.html
# https://www.rsssf.org/tablesu/uga-ind62.html
Makerere College School

Makerere College School ssomero eriyambibwako gavumenti eririna amadaala okuli eya O ne A Level eryatandikibwawo Makerere University mu 1945. Mu 1945 Makerere University yali ekyakolera wansi wa University of London. Essomero liri ku campus enkulu eya Makerere University, okumpi ne College of Education and External Studies ku luguudo lwa Makerere Hill Road.

## Ekifo
Essomero lino liri mu ttendekero lya Makerere University, yunivasite esinga obukadde mu Uganda. Essomero liri mu nsonda y'obukiikaddyo bw'ebugwanjuba bw'ekisaawe kya yunivasite era liri ku nsalo ya yunivasite ey'ebyenjigiriza mu bukiikakkono, School of Fine Art mu buvanjuba, Makerere Hill Road mu bukiikaddyo, University Main Sports Grounds mu bugwanjuba, ne Mary Stuart Hall mu bukiikobukiikakkono bw'e bugwanjuuni. Ekifo kino kiri kkiro mmita nga 3.5 ( ze mmairo 2) mu bukiikakkono bw'ebugwanjuba bwa disitulikiti y'eby'obusuubuzi eya Kampala, ekibuga ekikulu ekya Uganda era ekisinga obunene. Ekifo ekikulu eky'essomero lya Makerere College School kiri 0°19'41.0"N, 32°34'04.0"E (Latitude:0.328056; 32.567778).

## Ebirikwatako
Essomero likola mu bifo bibiri: An A" Level Campus esangibwa mu Mulawa, Kira Town Council, Wakiso District, kumpi 14.5 kilometers (9 mi), mu bukiikakkono bwa buvanjuba bwa Kampala, ekibuga ekikulu era ekibuga ekisinga obunene mu Uganda. Ekizimbe kya O-Level kye kisinga obunene, ekiri ku Makerere Hill, Kawempe Division, mu bukiikakkono bwa Kampala, ku ttaka lya Makerere University.
Olugave

Olugave kyekimu ku bitonde eby'omunsiko mu ggwanga Uganda. Kino era muziro eri ekimu ku bika bya Baganda ekiyitibwa **eky'olugave**.  Olugave lulimu  ebika eby'enjawulo era nga ebimu bisangibwa ku lukalu lwa Asia, ate ebirala byo nebisangibwa mu mawanga agali mu bukiikaddyo bw'eddungu Sahara ku lukalu lw'omuddugavu Afirika.  Mu ntondebwa n'enkula y'olugave luteera kubeera mu kigero yinsi 11.811 ze cm30 okutuukira ddala ku cm 100 oba yinsi 39.3701. 

Olugave luba nebikalakampa nga byebibika olususu lwabyo nga enviiri bwezibika olususu ku mutwe gw'omuntu.Ebikalakampa ebibika olususu lw'olugave lbyanjawulo kuba byatondebwa mu kirungo kyekimu n'ekyo omwatondebwa enjala z'engalo n'ebigere eby'omuntu. Kino kyekitonde kyokka  ekimanyiddwa okuba n'olususu olw'ekikula kino ku ebyo ebiwangaalira ku ttale oba ku lukalu. Ebikalakampa bino biba bikalubu era nga bigulumivu ddala okusobola okuwa obukuumi olususu. Kyokka mu lugave oluto biba bigonvu era bigenda bikaluba okutandika ku nnaku bbiri nebigenda nga biguma nga olugave bwelukula . 

Olugave okusinga lubeera nnyo mu mikwesese nemu biseguusi kyokka waliwo n'ebika by'olugave ebiwalampa emiti era nga okusinga lutambula kiro okunoonya eby'okulya era nga emmere y'olugave bibeera biwuka nga enswa, enkuyege n'ebirala ebigwa mu ttuluba eryo era nga olugave okufuna emmere lusooka kujikonga lusu oba okujiwunyiriza lukozesa olulimi lwalwo oluwanvu ddala. okutwaliza awamu olugave ssi kitonde ekitambulira mu bibinja era kitera kutambula bwa nnamunigina era nga okuzisangiriza mu kibinja mpozi nga zisisinkanye mu *<nowiki/>'ggobe*' oba okwegatta okusobola okuzaala.Olugave luzaala abaana wakati w'omu ku basatu mu luzaala lumu era nga obwana obuzaalwa bukuzibwa abazadde okutuuka ku myaka ebiri okufuuka obwetongodde era obukuze.

Olugave era kyekimu ku bitonde ebisinga okuyiganyizibwa era ebiri ku kalebwerebwe k'okusaanawo. Olugave luyigibwa nnyo olw'ennyama yaalwo nebigalagamba oba olususu lwalwo olukozesebwa mu bintu ebyenjawulo nga okukola eddaga ly'ekinnansi era nga munda mu ggwanga Uganda abasinga okuyiga olugave bayina obutale bwamanyi wabweru weggwanga era nga ne kuddala ly'ensi yonna olugave luli ku lukalala lwebisolo ebyo ebiri mu ***katyabaga akamaanyi***

Okwekuuma eri abayiganya olugave mukama yaluwa  Omubiri gwa pangolin oguliko ebikalakampa ebiringa ebikuta ku muti  gwa  payini ekizibuwaza okulukwata kuba olususu luno lusala. Olugave bwelwekengera obulabe lusobola okwezinga mu ngeri olufananya nga  omupiira nga olwo amagalagamba galwo negayimirira okukola nga engabo nga feesi yalwo lujitadde wansi w'omukira gwalwo era nga mu kukola kino omuganda yakitaputa nga ekikolwa ekyoleka ensonyi olw'okuba luba lukweese obwenyi. 

Olugave era mu kwekuuma lusobola okufulumya omuka oguwunya obubi ennyo ekireteera oyo aba alulumbye okwesega ekivundu ekiba kiruvaamu.
Kampala Kids League

**Kampala Kids League** ntekateeka mu Kampala, Uganda ewa omukisa eri abaana abava mu mbeera ez’enjawulo okukungaana awamu n'okuzannya bonna

## Ebyafaayo
Kampala Kids League (KKL) yatandikibwawo munnansi wa Bungeereza awangaalira mu Kampala '''Trevor Dudley'''  mu 1998 okuyamba abaana ab'obulenzi n’abawala wakati w'emyaka 4 ne 14 okutumbula obulamu bwabwe nga bayita mu mizannyo 

Olw'okwagala okulinyisa omutindo gw'ebyensoma mu kibiina n'okufulumya abayizi abayina obubonero obwa waggulu, amasomero manji mu kibuga essira gaali galitadde ku byansoma eby'omukibiina mwokka ekyaviiraako ebyemizannyo okudibizibwa ennyo. Amasomero amapya manji gali gameruka naye tegaliiko bisaawe bya kuzannyiramu era awo wewaava obwetaavu obwokuteekawo entekateeka ewa abaana omukisa okuzannya awamu.

Okuva olwo abalenzi n’abawala abasoba mu 16,000 okuva mu masomero ag’enjawulo agasukka mu 160, Amazaale g’Abaana abato n’abaana b’oku nguudo bamalirizza bulungi sizoni ezisoba mu 50 ez’enjawulo ez’emirimu gy’omupiira, Basketball, Baseball ne Mini Cricket. Bannakyewa abakulu abasoba mu 2,000 be batendekeddwa ng’abatendesi n’abaddukanya emirimu era abawagizi b’ebitongole eby’enjawulo eby’omu kitundu abasoba mu 150 be bawagidde liigi zino.
Micheal Lubowa

**Micheal Lubowa**  Mulabirizi mu Kkanisa ya Uganda: Ye Mulabirizi wa Central Buganda okuva lwe yatuuzibwa nga 29 Ogwolubereberye 2017.

Lubowa mutabani wa George Sinabulya, Omulabirizi wa Central Buganda eyasooka. Yasomera ku Uganda Christian University ne ku University of Gloucestershire. Lubowa yaweebwa obudyankoni mu 2001  n'atikkirwa Obwawule mu 2002. Yali Ssaabadinkoni w'e Mityana nga tannafuuka Mulabirizi.

## Ebijuliziddwa
Reuben Kisembo

**Reuben Bizarwenda Kisembo**   Mulabirizi w'ekkanisa ya  Uganda: yabadde  Omulabiriziwa wa Rwenzori okuva mu 2011.

## Ebijuliziddwa
Kosea Odongo

**Kosea Odongo** (Yazaalibwa . 12 Ogwoluberyeberye 1971) Mulabirizi mu kkanisa ya Uganda: abadde Mulabirizi we Soroti okuva mu 2019.

Odongo yazalibwa mu Amuria District. Yasomera ku Uganda Christian University. Yakolera mu Soroti diocese nga tanalondebwa kubwa Chaplain wa Stanley Ntagali, Ssabalabirizi wa Uganda. 

## Ebijuliziddwamu
Johnson Twinomujuni, omuwandiisi w’ebitabo

**Johnson Twinomujuni**  mulabirizi wa Kkanisa ya Uganda :  okuva mu 2017 aweerezza nga  Omuulabirizi wa West Ankole .

Twinomujuni yazaalibwa mu 1968 e Muko mu Disitulikiti y’e Mbarara . Yasomera mu ttendekero lya African Bible College e Malawi ; Seminaliyo y’eby’eddiini eyalongoosebwamu e Jackson, Mississippi,  mu Amerika ; ne Uganda christian university . Yatuuzibwa ku bu dyankoni mu Gwekkumi n'ebbiri mu 1998, ate mu Gwekkumi n'ebbiri 1999 naatuuzibwa okubeera omubuulizzi. Twinomujuni abadde aweereza ekkanisa mu Kibingo Parish, mu bulabirizi bw’e Ankole, ng’omukwanaganya w’Emisomo gy’Obulabirizi mu bulabirizi bw’e Ankole, Owebyeddini ku Maryhill High school, owebyeddini ku St. Luke’s Chapel Mbarara University of Science and Technology, era ng’omusomesa ow’ekiseera ekigere ku mpisa z’Ekikristaayo, Endagaano Enkadde, Endagaano Empya n'Endowooza z'Ensi mu Bishop Stuart University.

Era yaliko omu ku baatandikawo era omukulu w’ettendekero lya Uganda Bible Institute e Mbarara mu Uganda. Yatukuzibwa n’okutuuzibwa ku ntebe y’Omulabirizi nga 28 May 2017 mu Lutikko ya St. Peter’s, Bweranyangi, Bushenyi. 

## Ebjuliziddwa
Joel Obetia

**Joel Sampson Obetia** (era ye Obita) Mulabirizi wekkanisa ya  [./Church_of_Ugandahttps://en.wikipedia.org/wiki/Church_of_Uganda Uganda]:  yali    Mulabirizi mu Madi-West Nile, okuva mu 2005 to 2016.

Obetia yatukuzibwa ng’omulabirizi nga 27 Ogwekkumineemu 2005, nga Henry Luke Orombi, Ssaabalabirizi wa Uganda, mu Arua . 

## Ebijuliziddwa
Bernard Obaikol

**Charles Bernard Obaikol Ebitu** Yali mulabirizi w' ekanisa ya uganda eyawereza ng' omulabirizi we  soroti mu Uganda.

## Ebiyungo eby’ebweru

* Uganda Radio Network
* igihe
* Afrika yonna

## Ebijuriziddwa
Shaban Opolot

**Shaban Opolot** (1924 – 6 ogwokussatu 2005) yali muserikale wa magye ga Uganda. Yaweereza ng’omuduumizi w’amagye ga Uganda okuva mu 1964 okutuuka mu 1966.

## Obulamu bw'obuto
Shaban Opolot yazaalibwa mu 1924  e Namusi Nakaloke mu Uganda. Yali asobola okwogera ennimi eziwera, nga mw’otwalidde n’Oluganda.  Yali Musiraamu  era nga asibukka mu Teso .

## Omulimu gw’amagye
Mu 1945 Opolot yeewandiisa mu ggye lya King's African Rifles e Mbale . Yasindikiddwa mu Infantry Training Centre e Jinja okutendekebwa. Bwe yaggwa, yasindikibwa mu kibinja kya 7th Battalion e Nairobi . Mu unit saw service mu Mauritius. Mu 1949, Opolot yakuzibwa n’aweebwa eddaala lya warrant officer. Nga wayise emyaka esatu yagenda e Bungereza okwongera okutendekebwa mu by’amagye.  Mu ggwomunaana 1961, yaweebwa omulimu gw’okubeera Lieutenant.

Oluvanyuma lw’okwegugunga mu 1964, Opolot yalondebwa okuba omuduumizi w’amagye ga Uganda  era akulira abajaasi. Opolot yali awagira Mutesa II owa Buganda eyaliko nga Pulezidenti wa Uganda mu kiseera ekyo. Mu gwoluberyrberye ne ne mugwokubiri 1966, Opolot yalagira amagye okutambula okuwagira Mutesa mu kaseera kakazigizigi e Mengo ekayawula Pulezidenti ne Ssaabaminisita Milton Obote . Ebiragiro by’omuduumizi ono byasuulibwa mugulukka kuba amagye gasinga kwesigwa eyari omumyuka we Idi Amin, eyali muna mukaggo ne Obote.

Nga 23 ogwokubiri 1966, Obote yasuumusa  Opolot namuwa obwa Chief of Defense Staff, mu butuufu n’amuggya mu buyinza bw’amagye.  Oluvannyuma yasibibwa gavumenti ya Obote.  Omulimu gwe ogw’amagye we gwaggweera, yali asitudde n’afuuka brigadier . 

## Obulamu obw’oluvannyuma
Obote yagibwa ku bukulembeze  mu kyaatuumibwa Ugandan coup d'état". Pulezidenti wa Uganda omuggya, Idi Amin yayimbula Opolot okuva mu kkomera.  Okuva mu 1973 okutuuka mu 1975 Opolot yaweereza nga High Commissioner wa Uganda mu Ghana. Bwe yakomawo mu Uganda, yawummula n’agenda mu buvanjuba bw’eggwanga. Opolot yafa nga 6 March 2005 ku myaka 86 oluvannyuma lw'okulwanagana ne kookolo w'enseke okumala ebbanga  mu Disitulikiti y'e Mbale .  Yaziikiddwa enkeera ku kyalo Kireka mu  ggomolola ye Nakaloke mu Disitulikiti y’e Mbale. 

## Ebijuliziddwa.
Jane Awich, omuwandiisi w’ebitabo

**Jane Awich** Munnabyabufuzi munnayuganda era  akiikirira abakyala mu palamenti ya Uganda  ey'ekkumi nemu ng'akiikirira   disitulikiti y'eKaberamaidowansi we kibiina kyebyobufuzi ekya National Resistance Movement .

## Omulimu
Jane yeegatta ku palamenti ya uganda mu  2021 ku lwa disitulikiti ye Kaberamaido era akola ne kukakiiko kebyenjigiriza ne mizannyo, akakiiko kebyenfuna, n'a kakiiko akakola kubyomubiri mu palamenti ya Uganda.

## laba ne

* Kaberamaido
* List of members of the eleventh Parliament of Uganda

## Ebiyungo ebyebweru

## Ebijulizidwa
Nathan Ahimbisibwe

**Nathan Ahimbisibwe**  Mulabirizi Wa Kkanisa Uganda: Abadde Mulabirizi Mu Bugwanjuba  bwa Ankole okuva 2012.

Ahimbisibwe yasomera ku Reformed Theological Seminary and  nalondebwa mu 1997. Abadde musomesa ku  Bishop Stuart University,  muwi wamagezi mu Bulabirizi bwa Ankole, Akiikirira omusumba Makerere University era nga Omusumba ku St. Peter's Cathedral, Bweranyangi. Yatuuzibwa ku  Matthew's Church, Kyamate nga  8,omwezi ogusooka, 2012.

## References
https://en.wikipedia.org/wiki/Bishop_Stuart_University
Gravity Omutujju

**Gereson Wabuyi**, amanyiddwa mu byekikugu nga **Gravity Omutujju**, muyimbi wa rap mu  Uganda.akolaganye n'abayimbi abalala banji mu Ugandan, omuli ne Eddy Kenzo

## Obulamu bwe  n’obuyigiriza
Gereson Wabuyi yazaalibwa mu 1993 in Nakulabye.

## Omulimu
Wabuyi yatandika okuyimba ng'akyali muyizi ku Old Kampala Secondary school, gye yatandikira Gravity Omutujju nga erinnya lyo kusiteegi. Kumyaka 17, yakola endagaano ne Redemption Studios, gye yakwatiira oluyimbalwe olwasooka, "Joanita".

oluvanyuma yegatta ku pulodyusa Didi mu Born Fire, ekibiina ekisangibwa e Makindye,gye yakwataganira n'abayimbi abalala bakolaganye nabo. Yatandika okugobererwa abamawulire olwekunenyezebwa kwabayimbi abalala..

## ENYIMBA

** Walumbe zaya, 2011. Omuntu w’abantu
** Omwooto, 2015, ekitabo kino
** Olungereza olumenyese, 2016
** Ekyakuzala, 2019. Omuntu w'abantu
** Embuzi zakutidde, 2018. Omuntu w'abantu
** Omusomesa, 2015. Omuntu w’abantu
** Joanita, 2013, Omuwandiisi w’ebitabo
** Kappa yo, 2019. Omuntu w’abantu
** Bbalansi eryato, 2018
** Towakana, 2015. Omuwandiisi w’ebitabo
** Teri dogo, 2014. Omuwandiisi w’ebitabo
** Ebikubiddwa, 2015
** Tunyumize, 2016, Omuwandiisi w’ebitabo
** Bitandise, 2020, Omuwandiisi w’ebitabo
** Nyabo, 2020. Omuntu w’abantu
** Abanyampi, 2019. Omuntu w’abantu
** Wakulemye, 2015. Omuwandiisi w’ebitabo
** Ampalana, 2018. Omuwandiisi w’ebitabo
** Malangajja, 2013. Omuntu w’abantu

## Engule n'okusiimibwa

* Omuwanguzi - Teeniez Breakout Omuyimbi 2013 
* Omuwanguzi - Oluyimba lwa Hip Hop olusinga mu mpaka za HiPipo Music Awards 2013 
* Engule za Buzz Tenniez – omuyimbi asinga omwaka, 2013 
* Engule z’omuziki gwa Hipipo – Oluyimba lwa Hip hop olw’omwaka, 2013 
* Engule za MTN hip hop – oluyimba olusinga okuwanulibwa, 2016 
* Engule za MTN hip hop – omuyimbi asinga okuyimba mu makkati, 2019 

## Okusunsulwamu

* Yasunsulwa - Oluyimba lwa Hip Hop olusinga obulungi mu mpaka za HiPipo Music Awards 2014 
* Nominated - Omuyimbi asinga Munyole mu East Africa &#x5B; ** &#x5D;

## Ebiwandiiko ebijuliziddwa
Paul Mugamba

**Paul Kahaibale Mugamba** munnamateeka wa uganda era nga mulamuzi abadde akola nga mmemba wa kkooti enkulu mu uganda okuva mu mwezi gwomwenda 2017. amangu ddala nga yakalondebwa kkooti enkulu, yawerezanga omulamuzi mu kkooti ejulirwamu.

## Laba kubirala

* Ekitongole ekiramuzi mu Uganda

## Ebijuliziddwa

## Ebijuliziddwa okuva wabweru

* Munnamateeka alumiriza Museveni okugulirira abalonzi
Simyoni Masaba

**Simeon Masaba (** yazalibwa mu mwezi Ogwokusatu nga 23 mu 1983)  Munnayuganda omusambi w'omupiira azannyira Premiere League ya Uganda mu kiraabu ya Uganda Revenue Authority FC ng'omuzibizi w'omupiira.

## Omulimu gwa kiraabu
Omupiira yagutandikira mu Poliisi ye Jinja mu Premiere League ya Uganda nga tanegatta ku Villa SC mu 2004. Mu 2006 yaddayo n'eyegatta ku Poliisi ate mu 2008 natandika ekisanja kye eky'okubiri  ne Villa SC. Simeon Masaba yasalawo okwegatta ku Uganda Revenue Authority ku kontulakiti ya mwaka gumu era nga bamuwa obukadde kkumi obwa Uganda. https://web.archive.org/web/20160303182346/http://www.monitor.co.ug/Sports/Soccer/-/690266/1008734/-/ll70i0/-/index.html.

## Omulimu gw'ensi yonna
Masaba ennaku zino azanyira Ttiimu y'eggwanga ey'omupiira. Yakazannya emizannyo nkaaga mu mwenda ne ggoolo musanvu.

## Ebiyungo eby'ebweru

* Simeon Masaba at National-Football-Teams.com
Sam Egesa

**Samuel George Bogere Egesa** mulabirizi ow'Enzikiriza y'Obukulisitaayo mu Uganda: okuva mu 2013 y'abadde Omulabirizi wa Bukedi.

Egesa yazaalibwa ku kyalo Izira, mu muluka gw'e Nakavule, mu ggombolola ly'e Kapyanga, mu Disitulikiti y'e Bugiri. Yasomera ku Nanfugaki Primary School, Jinja Secondary School wamu n'etendekero lya Uganda Christian University. Yakakasibwa okubeera omutuukirivu atukiridde mu 1997, era n'awereza mu Iganga. Omulimu Egesa gweyasembayo okukola nga tanafuuka mulabirizi gwali gwa kubeera muwandiisi w'Essaza nga ayambako Michael Kyomya, ku Ssaza lya Busoga.

## Ebijuliziddwaamu
Nathan Kyamanywa

**Nathan Kyamanywa**  (yazaalibwa mu 1956) yali mulabirizi wa kkanisa mu Uganda :  yaweereza nga Omulabirizi w'e Bunyoro-Kitara okuva mu mwakka gwa 2002 okutuuka mu 2014. 

## Ebijuliziddwa
Patrick Gidudu

**Patrick Gidudu** mulabirizi eyaawumula mu kkanisa ya Anglican Church of Uganda: yali mulabirizi we Mbale okuva mu 2008  okutuuka mu 2021.

## EBIJULIZIDDWA
https://en.wikipedia.org/wiki/Bishop_of_Mbale 
https://en.wikipedia.org/wiki/Bishop_of_Mbale